Source: http://www.jamijarvi.fi/kunta/vapaa-aika/getfile.php?file=1220
Timestamp: 2017-11-19 00:50:17+00:00
Document Index: 26809812

Matched Legal Cases: ['kko ', '§ 59', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ']

JÄMIJÄRVEN KUNNAN KUNTATIEDOTE 9/2012
Vaalipäivän äänestys toimitetaan sunnuntaina 28. päivänä
lokakuuta 2012 kello 9-20. Jämijärven kunta on yhtenä äänes-
Ennakkoäänestys toimitetaan 17.-23.10.2012 välisenä aikana.
Ennakkoäänestyspaikkana on valtuuston kokoushuone kirjaston alakerrassa osoitteessa Koulutie 2 B.
keskiviikko 17.10.2012 kello 10.00-18.00
torstai 18.10.2012 kello 10.00-18.00
perjantai 19.10.2012 kello 10.00-18.00
lauantai 20.10.2012 kello 10.00-16.00
sunnuntai 21.10.2012 kello 10.00-16.00
maanantai 22.10.2012 kello 10.00-18.00
tiistai 23.10.2012 kello 10.00-18.00
Äänestäjän on esitettävä vaalitoimitsijalle selvitys henkilöllisyydestään.
Ennakkoäänestyksestä vanhainkodilla ja Onnikodilla ilmoitetaan erikseen laitoksissa julkaistavalla kuulutuksella.
Kotiäänestys. Henkilön, joka vamman tai sairauden vuoksi ei pääse äänestys- eikä ennakkoäänestyspaikkaan ilman kohtuuttomia vaikeuksia, on mahdollista äänestää kotona.
Kotiäänestystä tarvitsevan on ilmoitettava siitä kirjallisesti tai puhelimitse viimeistään tiistaina 16.10.2012 ennen kello 16.00 keskusvaalilautakunnalle, osoite Peijarintie 5 A,
p. 572 970. Ilmoituksen voi tehdä äänestäjän puolesta tämän valitsema henkilö.
Länsi-Suomen Pelastusalan Liitto järjestää tulityökurssin Jämijärven paloasemalla, Peijarintie 5 B, ke 7.11.2012 alk. klo 8.00
Huom. Nykyään myös tulityöluvan myöntäjällä on oltava voimassa oleva tulityökortti.
Lisätiedot ja ilmoittautumiset viimeistään 2.11.2012;
Kurssin hinta on 115 € (sis. kahvit, lounaan, opetusmateriaalin sekä tulityökortin.
Tekninen lautakunta tiedottaa
Jämijärven tekninen lautakunta on jätehuoltoviranomaisena hyväksynyt kokouksessaan 25.9.2012 § 59 uudet jätehuoltomääräykset. Määräykset astuvat voimaan 1.11.2012.
Määräyksiin voi tutustua kunnan nettisivuilla www.jamijarvi.fi . Määräykset ovat nähtävillä myös teknisen toimiston ilmoitustaululla.
Pohjois-Satakunnan Seutuverkko Oy:n valokuituverkon esisuunnittelu valmistumassa
Kankaanpäähän, Jämijärvelle, Pomarkkuun, Laviaan ja Kiikoisiin kaavaillun valokuituverkon esisuunnittelutyö etenee hyvää vauhtia. Ikaalisten – Parkanon Puhelin Osakeyhtiöltä tilattu esisuunnittelu käynnistyi heinäkuussa ja se valmistuu marraskuun loppuun mennessä. Verkkosuunnitelman ja kustannusarvion pohjalta Pohjois-Satakunnan Seutuverkko Oy:n omistajakunnat tekevät lopullisen päätöksen verkon rakentamisesta.
Sitoumuksia valokuituliittymän ottamisesta on saatu yksityistalouksista, asunto-osakeyhtiöiltä ja yrityksiltä tähän mennessä runsaat 2 300 ja uusia tulee edelleen viikoittain. Jotta esisuunnittelutyö voidaan saattaa päätökseen, on viimeinen sitoumusten jättöpäivä KESKIVIIKKONA 10.10.2012 kampanjahinnoilla (1000 € vakituiset asunnot ja yritykset, 1500 € loma-asunnot).
Tämän jälkeen tulevat liittymäsitoumukset käsitellään verkon rakentamisvaiheessa ja näiden liittymien hinnat asiakkaille määräytyvät tapauskohtaisesti todellisten rakentamiskustannusten mukaan ja riippuen merkittävässä määrin siitä, miten kyseisen tilaajan kiinteistö sijoittuu jo suunnitellun kuituverkon varrelle.
Marko Rajamäki, Pohjois-Satakunnan Seutuverkko Oy
Hyvinvoinnin portaat – kurssi Jämijärvellä
Nyt se alkaa! Vuosina 1946 ja 1947 syntyneille jämijärveläisille lähetetään lokakuun aikana henkilökohtaiset kutsut marraskuussa 2012 alkavalle kurssille. Kutsukirjeissä on mukana Hyvinvoinnin portaiden ohjelma sekä ilmoittautumisohjeet.
Hyvinvoinnin portaat – kurssi sisältää 12 tilaisuutta aiheista, joihin voi osallistua oman mielenkiinnon mukaan, mutta voi osallistua myös kaikkiin tilaisuuksiin. Tilaisuudet pidetään marraskuun 2012 sekä tammi-, helmi- ja maaliskuun 2013 aikana. Kurssilaisilla on Hyvinvoinnin portaiden avulla mahdollisuus tavoitteelliseen oman hyvinvoinnin kohentamiseen tai olla muuten vain mukana mukavassa seurassa kuulemassa ja osallistumassa mielenkiintoisiin aiheisiin.
Hyvinvoinnin portaiden järjestäjinä toimivat PoSan Seniorineuvola, Jämijärven kunta, SPR:n Satakunnan piirin Arjen turvallisuuden edistäminen maaseudulla -hanketoimijat sekä Jämijärven paikallisia järjestöjä, yhdistyksiä ja yrityksiä.
Nuorisovintti avoinna perjantaisin klo 19-22 ja lauantaisin klo 18-21.
Yökahvila 19.10. klo 19-24.
Heijastin on hyvä suoja tiellä
Liikenneturvan suojatiekampanjan kehotus: ”Suojatiellä joka nokka tarkkana!” – koskee niin autoilijoita kuin jalankulkijoitakin. Näkyvyys lisää jalankulkijan turvallisuutta.
”Kävelijät voivat auttaa autoilijoita havaitsemaan itsensä. Autoilijat taas voivat noudattaa nopeusrajoituksia. Hyvä vaihtokauppa, josta kaikki hyötyvät”, Liikenneturvan viestintäpäällikkö Kare Ojaniemi toteaa.
Liikenneturvasta kehotetaan autoilijoita kunnioittamaan suojateitä. Liikenneturvan kyselyssä puolet jalankulkijoista koki autojen harvoin pysähtyvän, kun jalankulkija on aikeissa ylittää kadun suojatietä pitkin. Kuljettajan on lain mukaan kuitenkin varauduttava siihen, että hän voi tarvittaessa pysäyttää ennen suojatietä. Hänen on annettava tietä jalankulkijalle, joka on suojatiellä tai astumassa sille.
Pysähdy suojatien eteen.
Katso rauhallisesti molempiin suuntiin. Kuuntele tuleeko autoja tai muita ajoneuvoja.
Anna autojen mennä, ellei sinulle anneta tietä.
Ylitä suojatie liikennettä seuraten, älä juokse.
Käytä heijastinta hämärän ja pimeän aikaan, myös kaupungissa.
Ole erityisen varovainen ylittäessäsi monikaistaista tietä. Suojatien eteen pysähtyneen auton takaa voi tulla toinen, jota on vaikea havaita.
Autoilija - kunnioita suojatietä
Anna tietä jalankulkijalle, joka on suojatiellä tai astumassa sille. Osoita pysähtymisaikeesi hiljentämällä vauhtia ajoissa.
Noudata nopeusrajoituksia. Sovita nopeutesi niin, että voit tarvittaessa pysähtyä.
Kun käännyt risteyksessä tai poistut kiertoliittymästä, väistä jalankulkijoita ja pyöräilijöitä.
Noudata liikennevaloja. Erityisesti lapset luottavat liikennevalojen ja suojatien turvaan.
Älä ohita suojatien eteen pysähtynyttä autoa.
Kunta tekee uutta esitettä jaettavaksi erilaisissa tapahtumissa. Esite toteutetaan yhteistyössä JS Suomi nimisen firman kanssa, joka on yhteydessä yrittäjiin, pyytäen mainosta tähän esitteeseen. Mikäli sinun yritykseesi syystä tai toisesta ei olla yhteydessä kuukauden sisällä, mutta haluat olla mukana esitteessä, ota yhteyttä JS Suomi Mea Huolman p. 09 8562 8120 moi@jssuomi.fi.
HALLOWEEN bileet 1-6lk!
Perjantaina 2.11.2012 klo 17.00-19.00 Nuorisovintillä.
Liput 2 €/hlö. Valvojina Jonna, Sanna ja Essi.
Kisailuja, tarjoilua… Kenellä onkaan tänä vuonna pelottavin, kammottavin, puhuttavin, näyttävin asu? Kaikki pukeutuneet osallistuvat arvontaan! Pukeutuminen ei pakollista!
JÄMI AREENAN SALIVUOROT
Kahvakuula Juha Rantanen/ vapaa-aikatoimi
Jämin Jänne/ Hiihtojaosto
KP kyläyhdistys
Jämin Jänne/
APASSIONATA JUHLISTAA 10. JUHLAVUOTTAAN HELMIKUUSSA HELSINGISSÄ
Euroopan suosituin hevosshow Apassionata on tullut kymmenen vuoden aikana tutuksi hengästyttävistä ja ikimuistoisista esityksistään, joissa hevoset ja ihmiset kohtaavat taianomaisesti. Apassionata on enemmän kuin show - se on kokoelma tunteita, vastustamatonta musiikkia ja spektaakkelimaisia temppuiluja, jotka muodostavat upean kokemuksen koko perheelle.
10-vuotisjuhlavuotensa kunniaksi Apassionata on parhaillaan luomassa uutta show’taan ”Ystävinä Ikuisesti”.
Teemme Apassionataan yhteiskuljetuksen, lauantaina 2. helmikuuta, mutta sitovat ilmoittautumiset tarvitsemme jo 28.10.2012, lippuvarauksien vuoksi.
Matkanhinta sis. kuljetuksen ja pääsylipun, alle 15-vuotiailla on oltava yli 18 v. huoltaja mukana.
Jämijärveläiseltä aikuiselta 70 €/hlö ja 12v. /alle 12v. 45 €/hlö
ulkopaikkakuntalaiselta aikuiselta 80 €/hlö ja 12v/alle 12v. 55 €/hlö
Lähtö Jämijärveltä n. klo 8.00 esitys alkaa klo 13.00.
Jämijärvi takit ovat noudettavissa kunnantalolta. Mikäli sinä haluat vielä tilata itsellesi takin, se on mahdollista. Keräämme tilauksia kevääseen, jolloin teemme mahdollisesti uuden tilauksen. Malli kappaleita ei valitettavasti ole enää kokeiltavana.
KAHVAKUULAA tiistaisin klo 18-19 Jämillä Elämyskodan ympäristössä.
Mukaan juomapullo, säänmukainen varustus ja kaveri. Kuulia on, niitä saadaan lisää ja omankin voi ottaa mukaan. (Oikein pahalla kelillä olemme Jämi Areenassa)
Jämijärveläisille hinta VAIN 2 € kerta, muut 5 euroa.
Lisätietoja Juhalta 050 439 8247
Järjestäjä: Jämijärven vapaa-aikatoimi
Suomen Punaisen Ristin Jämijärven osaston sääntömääräinen syyskokous
Hopearinteellä 19.11. klo 18.00.
Vuokraamme 5 litran ja 10 litran perkolaattorikahvinkeittimiä
Useilla kursseilla on vielä tilaa, esimerkiksi naisten liikunnassa, kädentaitoryhmissä jne. Ilmoittaudu ja tule mukaan!
110510 LAPSET TANSSIMAAN
ma 8.10. klo 17.00-18.00 keskuskoulu, liikuntasali. Kurssimaksu 35 euroa.
Tanssiliikuntatunnilla liikumme yhdessä erilaisin rytmein ja harjoittelemme tanssimaan, yksin, parin kanssa ja ryhmässä. Kehittävää, iloista liikkumista sekä pojille että tytöille. Varusteina rennot vaatteet ja tossut sekä vesipullo. Ryhmä on tarkoitettu 8-12-vuotiaille.
810211 ARKIRUOKAAN VAIHTELUA (4 h)
la 13.10. klo 10-13 keskuskoulu, kotitalousluokka.
Tehdään erilaisia muunnelmia tutuista ruoka-ainesta. Maustetaan erilailla tutut ruoat, yhdistellään uudenlaisia raaka-aineita ym.
Sopii kaikille kotona ruokaa valmistaville, jo taidot osaaville tai vasta-alkajille, makuja myös nuorten makuun. Ruoan tekeminen on mukavaa ja helppoa! Kurssimaksu 15 euroa, sisältää tarvikkeet. Sitova ilmoittautuminen 8.10. mennessä.
110477 KAHVIPUSSILUMOUS (20 h)
su 14.10.-9.12. joka toinen viikko klo 14.00-17.00 keskuskoulu, taideluokka Kurssimaksu 30 euroa.
Kasseja, tarjottimia, pannunalusia, koruja ja jouluksi himmeleitä, paljon eri mahdollisuuksia. Kymmenellä pussilla saat kivan kokoisen kassin. Punomme suoraan ja vinoon, ja laitamme samalla kuvioita järjestykseen. Helmet sopivat hyvin kahvipussikoruihin. Nyt kahvipusseja keräilemään! Kokoontumispäivät su 14.10., 28.10., 11.11., 25.11. ja 9.12.2012.
110512 LAVATANSSIN ALKEET (18 h)
la 20.10.-1.12. klo 10.30-12.45 keskuskoulu, liikuntasali.
Lähdemme tanssin perusteista, rauhalliseeen tahtiin edeten. Syksyn aikana opettelemme suosituimpia tansseja. Kurssi sopii vasta-alkajille tai tanssitaitoaan täydentäville. Varusteina rento vaatetus ja sisäjalkineet. Ilmoittautumiset 17.10. mennessä.
830134 JOOGA (28 h) Huom. Uusi kurssi!
Ma 22.10.-25.2.2013 klo 19.30-21.00 keskuskoulu, liikuntasali.
Sopii kaikenikäisille, myös aloittelijoille. Tämä on uusi kurssi, joten uusia opiskelijoita otetaan mukaan.
110478 NIPSUKUKKAROITA (7 h)
la 27.10. klo 10.00-15.30 keskuskoulu, taideluokka. Kurssimaksu 15 euroa.
Valmistetaan eri tarkoituksiin soveltuvia nipsukukkaroita esim.
rahakukkaroita, meikkipusseja, kännykkä- ja silmälasikoteloita, penaaleja, tarvikekukkaroita jne. Kukkarot ovat Marimekko-tyylisiä ja sulkeutuvat metallikehyksen avulla. Kukkaronkehyksiä valmistetaan 8 cm, 12 cm ja 16 cm levyisinä. Tuunaus ja retroilu sopivat tekniikkaan.
Ota mukaan puuvillaisia päällis- ja vuorikankaita, kankaisiin sopivia ompelulankoja, nuppineulat, sakset, nappeja, nauhoja, pitsejä, kaava- tai voipaperia kaavojen jäljentämiseen, ompelukone ja jatkojohto.
Paksut kankaat eivät sovellu tekniikkaan. Ohjaajalta voi ostaa kukkaronkehyksiä ja liimaa. Sitova ilmoittautuminen 22.10. mennessä.
110487 KANKAANKUVIOINTI (15 h)
ma 29.10.-26.11. klo 18.00-20.15 keskuskoulu, taideluokka.
Kurssimaksu 25 euroa.
Haluatko ilahduttaa jouluna itse maalatulla sisustustaululla, kangasservieteillä tai pöytäliinalla? Nyt on mahdollisuus tulla tekemään lahjoja kankaankuviointia apuna käyttäen. Kokeilemme esim.
vehnäjauhobatiikkia, aurinkovärjäystä, marmorointia ja leimasintekniikkaa. Voit myös tuunata vanhan t-paitasi tai farkkusi uuteen uskoon. Kesäksi voit maalata jo mekkokankaan tai tuottaa yksilöllisiä kankaita tilkkutöitä varten. Mukaan voi ottaa valmiiksi pestyjä ja silitettyjä kuvioimattomia puuvillakankaita, siveltimiä ja pensseleitä kokeiluja varten. Painovärejä voi ostaa opettajalta.
Ilmoittautumiset 19.10. mennessä.
110474 JOULUISTA HUOVUTUSTA (20 h)
to 1.11.-29.11. klo 18.00-21.00 keskuskoulu, taideluokka. Kurssimaksu 30 euroa.
Kurssilla huovutetaan joulukoristeita ja lahjoja. Syvennymme neula- ja tasohuovutukseen. Voimme hyödyntää töihin huopalevyä ja vanhoja villaneuleita. Kokeilemme muottien käyttöä huovutuksessa sekä nuno-huovutusta eli villan yhdistämistä kankaaseen. Ilmoittautumiset 24.10. mennessä.
110479 LASIHIMMELIT (12 h)
su 18.11.-16.12. joka toinen viikko klo 15.00-18.00, keskuskoulu, taideluokka.
Valmistamme lasipuikoista perinteiseen tapaan kolmiulotteisen lasihimmelin langan avulla helmiä yhdistelemällä. Mahdollisuus neliömäiseen tai vaativampaan pyöreään himmeliin. Tule valmistamaan himmeli jouluksi kotiin. Kokoonnumme 18.11., 2.12. ja 16.12. Sitova ilmoittautuminen 2.11. mennessä.
110480 JOULUASKARTELU (4 h)
la 8.12. klo 10.00-13.00 keskuskoulu, taideluokka Tule askartelemaan yksin tai yhdessä perheen kanssa jouluaiheisia koristeita ja kortteja. Materiaaleja voi ostaa opettajalta käytön mukaan. Ei kurssimaksua. Sitova ilmoittautuminen 30.11. mennessä.
110481 KORUJA LAHJAKSI TAI ITSELLE (4 h) la 8.12. klo 13.30-16.30 keskuskoulu, taideluokka Tule tekemään persoonallisia koruja omaksi iloksi tai vaikkapa lahjaksi. Materiaaleja voi ostaa opettajalta käytön mukaan. Ei kurssimaksua. Sitova ilmoittautuminen 30.11. mennessä.
Lisätietoja: osastonjohtaja Marjut Saarenpää-Numminen, p. 040 564 6041, marjut.saarenpaanumminen@gmail.com
www.opistopalvelut.fi/ikaalinen tai opiston toimisto, Heli Koistinen,
p. 03 4501 398 tai 044 7301 398.
Osuuspankin kerhohuoneella ke 14.11. klo 18.00.
PULS:n KUNTOVIHKOT 2012
Kesän ajan toukokuusta elokuun loppuun on ollut viidessä eri pisteessä Palokosken alueella kuntovihkolaatikot, joihin on voinut merkata kaikki yli 5km kuntosuoritukset.
Matkaa on voinut taittaa pyöräillen, juosten, luistellen, kävellen...
Kesän aikana suorituksia kertyi runsaasti ja arvontaan osallistuivat kaikki, joilla oli vähintään 10 liikunnallista suoritusta. Jokaisesta kymmenestä suorituskerrasta sai yhden arpalipukkeen.
Arvonnassa Helena Välimäki ja Katja Niemi voittivat urheiluliikkeen lahjakortin.
Puls onnittelee voittajia!
Mannerheimin Lastensuojeluliiton Jämijärven paikallisyhdistys ry:n sääntömääräinen SYYSKOKOUS
torstaina 1.11.2012 klo 19.00 Manner-vintillä Tykkööllä.
Maakuntakylä joulukortti myynnissä!
Hintaa 1 €/kpl ja 10 kpl 8 €
JOULULAHJA IDEA esim. kylästä pois muuttaneelle, miksei kyläläisellekin.
Tervetuloa kylään muki. Kuvana kylätalo tai luhti aitta, mukeja rajallinen määrä hintaan 15 €/ muki.
Ostettavissa kyläyhdistyksen tapahtumista tai pj.ltä
044 547 4516 Kuvat www.tykkoo.com
VANHOJA VALOKUVIA TYKKÖÖNSEUDULTA!
Siis 60 luvulta ja ennen sitä olevia valokuvia kaivataan kylästä tehtävään valokuvaesittelyyn.
Jota voidaan käyttää kylätalolla eri ryhmille kyläesittelyn lisänä.
Kuvien aiheina esim. vanhat työtavat, pellon raivaukset, metsätyöt, lastuutyöt, ryhmäkuvat, kauppakuvat kylältä, ym..
Soita Timolle 044 547 4516 ja sovi aika scannataan kuvat odottaessasi sähköiseen muotoon.
Heikkolaatuisiakin kuvia pystytään käyttämään
ISÄNPÄIVÄN LOUNAS KYLÄTALOLLA 11.11.klo 12.00
Lihakeitto, leivät ja leikkeleet jälkiruokana rusinakiisseli.
Hinta 10 eur /aik. 5 eur alle 10 v. alle 3 v. ilman
Liput ennakkoon Leena Koivunen puh. 050 364 0176
Vertaistukiviikonloppu lapsensa menettäneille perheille
Jämin Joulukyläyhdistys ry järjestää Jämillä 27.-28.10. 2012 vertaistukiviikonlopun lapsensa odotusaikana, synnytyksessä tai pienenä vauvana menettäneille perheille. Viikonloppuun voi osallistua koko perhe tai jotkut perheenjäsenet. Halutessaan voi olla mukana yhtenä tai kahtena päivänä. Vertaistukiviikonloppu on osallistujille ilmainen. Tarkempi ohjelma ilmoittautumisen yhteydessä.
Tiedustelut ja ilmoittautuminen 19.10. mennessä Minna Hakala
p. 040 577 8444 tai Tellervo Lähteenmäki p. 044 547 6411.
Sääntömääräinen syyskokous Möökelissä 18.10.2012 klo 19.00.
Keskustan Jämijärven kunnallisjärjestö r.y. järjestää
TORITAPAHTUMAN
Jämijärven torilla la 13.10.2012 klo 10.00-13.00
Mukana Keskustan kunnallisvaaliehdokkaat ym...
Tarjolla kahvia ja grillimakkaraa.
Tied. Juhani Rajala 0400 127 900
2 Hyttinen, Ilkka insinööri, kouluttaja evp
3 Hyttinen, Marjatta parisuhdeterapeutti, kouluttaja
4 Ihanamäki, Johanna terveydenhoitaja, sairaanhoitaja
5 Jokela, Satu emäntä, sosiaalialan ohjaaja
6 Jokisalo, Kari paikallispäällikkö, maanviljelijä
7 Karppinen, Antero päätoimittaja
8 Koivumäki, Anu terveydenhoitaja
9 Kujansuu, Anneli maaseutuyrittäjä
10 Kuusikoski, Sirpa maatalousyrittäjä
11 Lahti, Johanna tkt yliopistotutkija, maatalousyrittäjä
12 Leppihalme, Matti maanviljelijä
13 Mansikkamäki, Raimo maanviljelijä, yrittäjä
14 Rajalahti, Tapio maanviljelijä, entinen yrittäjä
15 Rajamäki, Rainer mv, opistoupseeri evp
16 Ranta, Tuija agrologi (amk)
17 Rantanen, Briitta lastentarhanopettaja, perhekodin äiti
18 Salminen, Mikko sähköasentaja, mv
19 Saloniemi, Riikka koulunkäyntiavustaja
20 Sorvali, Timo maanviljelijä, tilitoimistoyrittäjä
21 Uusi-Rasi, Ari linja-autonkuljettaja, sementtivalimoyrittäjä
22 Arponen, Pekka hammaslääkäri
23 Kukkasmäki, Juho kuorma-autonkuljettaja
24 Lehtiö, Helena kotiäiti
25 Redondo, Riitta rahoitusneuvoja
26 Räsänen, Juuso kiinteistöhuoltaja
27 Frigård, Marita psykoterapeutti
28 Huhtaniemi, Jarmo teknikko
29 Kotaoja, Kristiina perushoitaja
30 Lahtinen, Elina toimistosihteeri
31 Lax, Anne yrittäjä
32 Mäkelä, Pentti eläkeläinen
33 Ojala, Jaana henkilökohtainen avustaja
34 Rantakytö, Jarkko kojeistoasentaja
35 Seppälä, Olli it-suunnittelija
36 Sillanpää, Anu kädentaidonohjaaja, päihdetyöntekijä
37 Sjöman, Miia myyjä
38 Sällilä, Lauri koneenkuljettaja
39 Koskensalo, Erkki käsittelijä
40 Laitajärvi, Pirkko lähihoitaja
41 Lahti, Jarmo autonkuljettaja
42 Lehmussalmi, Riina hoitoapulainen
43 Lindström, Jouko eläkeläinen
44 Mäkelä, Timo maanviljelijä, levyseppä
45 Pihlajamäki, Reijo koneasentaja, eläkeläinen
46 Rudenberg, Erkki yrittäjä
Kuntatiedote 10/2012
Aineiston viimeinen jättöpäivä 5.11.2012.
Seuraava kuntatiedote ilmestyy 9.-13.11.2012